Nýr moli í Mackintosh-dósunum fyrir jólin Ellefu dagar eru nú til jóla og hátíðarandinn er kominn yfir marga . Ómissandi liður í jólahaldinu á mörgum heimilum er Mackintosh-sælgætið sem fylgt hefur þjóðinni um áratugaskeið . Nú ber svo við að breytingar hafa verið gerðar á innihaldi Mackintosh-dollunnar . Brúni karamellumolinn sem notið hefur talsverðra vinsælda er ekki lengur á boðstólum en í hans stað er kominn skærgulur moli . Undir gulu umbúðunum leynist súkkulaðihjúpuð saltkaramella . „ Við höfum ekki fengið nein viðbrögð enn . Þetta kom bara svona úr framleiðslunni fyrir jólin . Ég stjórna þessu ekki , “ segir Ásgeir Magnússon , vörumerkjastjóri hjá Danól sem flytur sælgætið inn . Ólíklegt má telja að þessar breytingar hafi mikil áhrif á neyslu Mackintosh fyrir jólin , jafnvel þótt flestir eigi sér uppáhaldsmola og margir muni sakna þess brúna . Að sögn Ásgeirs graðga Íslendingar um hundrað tonn af Mackintosh í sig um hver jól . hdm@mbl.is